I Indledningen til det lille Arbejde over et Par Vandkalvelarver, som jeg for faa 
Aar siden udgav i dette Selskabs Oversigter: «Larverne af Slægten Acilius (Larvæ generis 
Acilii)», Vid. Selsk. Overs. 1893, p. 167 ff., Tab. I, udtalte jeg, at jeg vilde have foretrukket 
at behandle hele det Materiale af Vandkalvelarver, som fandtes paa Universitetets zoologiske 
Museum, men at Arbejdet i den Udstrækning forekom mig for overvældende, hvorfor jeg 
dengang indskrænkede mig til Arterne af nysnævnte Slægt. Dog opgav jeg ikke Tanken 
om at bearbejde alle de af mig kendte Vandkalvelarver, og da der just i de Aar var drevet 
meget betydelige Indsamlinger og Studier af disse Dyr herhjemme, besluttede jeg mig til 
atter at tage fat paa dem, saameget mere som jeg maa antage, at vi nu ere komne til et 
Slags Hvilepunkt i vore Indsamlinger. 
Hovedmassen af de Larver, som skulle behandles, ere tagne her i Landet, men 
nogle ere ogsaa fra Udlandet, og jeg skal begynde med at give en Oversigt over de Veje, 
ad hvilke Materialet er samlet sammen. Begyndelsen til Indsamlingen og Studiet af disse 
Larver er gjort af Schiødte, og Prøver herpaa foreligger allerede 1841 i Schiødtes 
Danmarks Eleutherata, men sine allerede i Slutningen af Trediverne begyndte Indsamlinger 
fortsatte han i de følgende Aar, indtil han i 1864 udgav andet Stykke af «De Metamorphosi 
Eleutheratorum Observationes: Bidrag til Insekternes Udviklingshistorie (Fortsættelse)», Nat. 
Tidsskr. 3. R., 3. B., p. 131 tf., Tab. 1—XII. En væsentlig eller maaske den væsentligste Del 
af Stoffet var samlet af Schiødte selv, i ringe Grad hjulpet af sine ældre Venner, men en 
meget betydelig Hjælp ialtfald havde Schiødte fundet i unge Venner og Elever, af hvilke 
nærværende Forfatter havde gjort disse Larver til Genstand for sine ivrige Efterstræbelser, 
og hvem det ogsaa var lykkedes at henføre flere af de indfangne Larver til bestemte Arter. 
En Methode, som for Vandkalvenes Vedkommende gav de bedste Resultater, var at ned- 
bryde Brinkerne om Vandhuller, hvorved Imagines, Pupper med bagved liggende Larvehude 
og fuldvoksne Larver toges tilsammen, og saaledes al Usikkerhed om Larvens Henførelse 
til rette Imago bragtes til Hvile. Paa den Maade var det blandt andet, at Larven til 
Haliplus (Slægten henregnedes den Gang til Dytiscerne), som Schiødte vel havde kendt 
i mange Aar, men fort et helt andet Sted hen i Systemet, blev bestemt. Et meget vigtigt 
